اینگیلیس‌لر اؤلکه‌نین اوروپا بیرلیگین‌دکی گله‌جگینه رای وئریرلر.
رفراندوم اؤنجه‌سی، اولوسلار آراسی آکتورلارین کیمی‌لری اینگیلتره‌نین بیرلیکده قالماسی چاغیریسی ائتدی، کیمی‌لری ده اینگیلیس‌لری بیرلیکدن آیریلما یعنی " Brexit " موضوعسوندا خبردار ائتدی.
آلمان باش ناظیری آنگلا مرکل، رفرندومدا اینگیلتره‌نین بیرلیک‌دن آیریلماسی، یعنی Brexit قراری چیخماسی وضعیتینده نه اولاجاغینا باغلی آچیقلاما وئرمه‌ییب.
فرانسا پرزیدنتی فرانسوا اولاندین، اینگیلتره‌دکی خالق سس وئرمه‌سینه باغلی؛ "اینگیلتره‌نین اورتاق بازارا گیریشی اوچون بو قرار بون‌دان سونرا جدی بیر ریسک تشکیل ائدیر. هر کس بونون بیلمه‌لی. اگر سئچیم اوروپا بیرلیگین‌دن آیریلماق‌دان یانا ایسه بونون دؤنوشو اولماز ' دئدی.
داها اوّلکی آچیقلاما‌لاریندا، اینگیلتره‌نین بیرلیک‌دن چیخماسینی "اؤزونه ضرر وئرمه" دئیه خاراکتریزه ائدن اوروپا بیرلیگی کومیسیونو باشقانی ژان کلود یونکر ایسه،
"اینگیلیس سیاستچی‌لر و سئچیجی‌لر بونو بیلمه‌لی کی هئچ بیر شکیلده یئنی‌دن مذاکیره اولمایا‌جاق. باش ناظیر دیوید کامرون ایله موقاویله‌نی ایمضالادیق. بیز وئره‌بیله‌جگیمیزین ماکسیمومونو وئردیک" ایفاده‌سینی ایستیفاده ائتدی.
ناتو-نون باش کاتیبی ینس استولتنبرگ ایسه، گوجلو بیر اوروپادا گوجلو بیر اینگیلتره‌نین ناتو اتفاقی اوچون چوخ یاخشی اولاجاغینی ایفاده ائتدی.
اولوسلار آراسی پول صاندیغی دا Brexit موضوعسوندا اینگیلترنی خبردار ائتمیشدی.
اولوسلار آراسی پول صاندیغی، Brexit،ین اولماسی وضعیتینده، بونون مصرفچی  اعتبارینی و تیجارت باغلانتیلاری منفی تأثیر ائده‌جگینی بیلدیرمیشدی.
اولوسلار آراسی پول صاندیغی، بو اینکیشافین ده اینگیلتره‌دکی اقتصادی بؤیومگی و مالی ثابت‌لیگی پیس‌لشدیره‌بیله‌جگی یؤنوندن فیکیر ایفاده ائتمیشدی.
